**T A R I F E**

**pentru calcularea preţului normativ al pămîntului**

**(pentru o unitate grad-hectar) în lei**

    I.  Vînzarea-cumpărarea terenurilor cu destinaţie agricolă,

         loturilor de pămînt de pe lîngă casă şi loturilor pomicole              621,05

    II. Înstrăinarea forţată a terenurilor agricole, loturilor de

         pămînt de pe lîngă casă şi loturilor pomicole                               1242,08

    III. Excluderea terenurilor din categoriile de terenuri cu destinaţie

          agricolă şi ale fondului silvic, precum şi din circuitul agricol         19873,34

    IV. Vînzarea-cumpărarea terenurilor din intravilanul localităţilor

          (cu excepţia loturilor de pămînt de pe lîngă casă)                       19873,34

**Notă:**

    1. Preţul  normativ al terenurilor cu destinaţie agricolă se va calcula în funcţie de fertilitatea medie a solului  stabilită pentru oraşul, satul (comuna) respectiv(ă) sau, la cererea proprietarului, în funcţie de fertilitatea solului stabilită pentru terenul respectiv.

    2. Preţul normativ al pămîntului pentru terenurile ocupate de obiective industriale, de transport, de alte construcţii, precum şi pentru terenurile cu altă destinaţie decît cea agricolă, se calculează în funcţie de fertilitatea medie a solului stabilită pentru republică.

    3. În cazul vînzării terenurilor utilizate în procesul tehnologic aferente obiectivelor privatizate sau care se privatizează, aferente obiectivelor private, precum şi a terenurilor utilizate în procesul tehnologic aferente construcţiilor nefinalizate, la preţul normativ calculat conform tarifelor specificate la poziţia a IV-a din anexă, se aplică următorii coeficienţi:  
    0,9 – pentru municipiul Chişinău;  
    0,7 – pentru oraşele care intră în componenţa municipiului Chişinău;  
    0,5 – pentru  satele (comunele) care intră în componenţa municipiului Chişinău;  
    0,5 – pentru municipiile Bălţi, Bender, Tiraspol şi 0,4 – pentru localităţile care intră în componenţa acestora;  
    0,2 – pentru oraşele Cahul, Căuşeni, Comrat, Edineţ, Hînceşti, Orhei, Rîbniţa, Soroca, Ungheni, Anenii Noi, Criuleni, **Ialoveni**, Străşeni;  
    0,1 – pentru celelalte oraşe;  
    0,02 – pentru sate (comune).

  4. Preţul normativ al terenurilor cu destinaţie agricolă, loturilor de pămînt de pe lîngă casă şi al terenurilor întovărăşirilor pomicole se calculează prin aplicarea coeficientului 0,3 la tarifele specificate la poziţia I din anexă.

    Prezenta normă nu se aplică la calcularea cuantumului plăţii de arendă a terenurilor agricole.

7. Suprafaţa terenurilor utilizate în procesul tehnologic, aferente obiectivelor privatizate sau care se privatizează, obiectivelor private, precum şi a terenurilor utilizate în procesul tehnologic, aferente construcţiilor nefinalizate, se aprobă pentru terenurile proprietate publică a statului – de Agenţia Relaţii Funciare şi Cadastru, iar pentru terenurile proprietate publică a unităţilor administrativ-teritoriale – de consiliile locale conform unui regulament aprobat de Guvern.

   8. În cazul cînd unele terenuri din categoria terenurilor cu altă destinaţie decît cea agricolă sînt trecute în categoria terenurilor cu destinaţie agricolă sau ale fondului silvic, preţul  normativ al pămîntului se calculează pornind de la tarifele specificate la poziţia I din anexă

  11. În caz de schimbare a destinației terenurilor agricole și a terenurilor fondului silvic în scop de extragere a zăcămintelor de substanțe minerale utile, la prețul normativ calculat conform tarifelor specificate la poziția a III-a din anexă, se aplică coeficientul 0,2, cu condiția recultivării și returnării terenurilor menționate în circuitul agricol sau în fondul silvic în conformitate cu proiectul de recultivare.  
    În cazul în care recultivarea terenurilor exploatate pentru extragerea zăcămintelor de substanțe minerale utile nu asigură returnarea terenurilor în circuitul agricol sau în fondul silvic la nivelul calității solului prevăzut în proiectul de recultivare, diferența dintre gradul de bonitate a solului de  pînă la recultivare și după recultivare urmează a fi recuperată în funcție de tarifele stabilite pentru fiecare unitate grad-hectar la poziția menționată.